ลักษณะการประกอบธุรกิจ

ประวัติความเป็นมา

บริษัท ไทย แคปปิตอล คอร์ปอเรชั่น จำกัด (มหาชน) (“TCC”)

เดิมชื่อ บริษัท ไทยฮีทเอ็กซ์เช้นจ์ จำกัด (มหาชน) โดยมีธุรกิจเริ่มต้น คือ
การผลิตชิ้นส่วนเครื่องปรับอากาศรถยนต์ทดแทนการนำเข้า และในปี 2551 ที่ประชุมคณะกรรมการ
TCC มีมติอนุมัติให้ยกเลิกสายธุรกิจผลิตชิ้นส่วนเครื่องปรับอากาศ
และให้เริ่มดำเนินธุรกิจค้าถ่านหินเป็นธุรกิจหลักเป็นต้นมา ทั้งนี้
การเปลี่ยนแปลงที่สำคัญในช่วงระยะเวลาที่ผ่านมา 3 ปีย้อนหลัง มีรายละเอียดดังนี้

ปี 2553 การเปลี่ยนแปลงโครงสร้างกรรมการ และฝ่ายบริหารของบริษัทที่สำคัญ

-   การลาออกของกรรมการผู้จัดการใหญ่ โดยที่ประชุมคณะกรรมการบริษัทครั้งที่ 4/2553
    เมื่อวันศุกร์ที่ 14 พฤษภาคม 2553
    ได้มีมติรับทราบการลาออกจากตำแหน่งกรรมการผู้จัดการใหญ่ ของ นายธีระวัฒน์ เนืองนอง

ปี 2554 การเปลี่ยนแปลงโครงสร้างกรรมการ และฝ่ายบริหารของบริษัทที่สำคัญ
และเหตุการณ์ที่สำคัญภายในปี

-   การเปลี่ยนแปลงกรรมการผู้จัดการ โดยที่ประชุมสามัญผู้ถือหุ้นประจำปี 2554 เมื่อวันที่ 14
    มีนาคม 2554 ได้มีมติอนุมัติแต่งตั้งนายบัณฑิต โชติวรรณพร
    เป็นกรรมการผู้จัดการและกรรมการผู้มีอำนาจลงนาม แทนนายธีระวัฒน์ เนืองนอง
    กรรมการผู้จัดการใหญ่เดิมที่ลาออกจากตำแหน่งดังกล่าว

-   การแต่งตั้งกรรมการและกรรมการผู้มีอำนาจลงนามเพิ่ม โดยที่ประชุมสามัญผู้ถือหุ้นประจำปี
    2554 เมื่อวันที่ 14 มีนาคม 2554 ได้มีมติอนุมัติแต่งตั้งนายบุญอนันต์ ศรีขาว
    เป็นกรรมการและกรรมการ ผู้มีอำนาจลงนามเพิ่ม

-   บริษัทฯได้เสนอขายหุ้นสามัญเพิ่มทุนจำนวน 75,982,482 หุ้น มูลค่าที่ตราไว้หุ้นละ 0.5 บาท
    ให้แก่ ผู้ถือหุ้นเดิมของบริษัทฯตามสัดส่วนจำนวนหุ้นที่ผู้ถือหุ้นแต่ละรายถืออยู่ (Right
    Offering) ในอัตราส่วน 10 หุ้นเดิมต่อ 1 หุ้นเพิ่มทุน ราคาหุ้นละ 1 บาท
    และจะได้รับจัดสรรใบสำคัญแสดงสิทธิที่จะซื้อหุ้นสามัญของบริษัทครั้งที่ 2 (TCC-W2)
    ในอัตราส่วน 1 หุ้นเพิ่มทุนต่อ 1 หน่วยใบสำคัญแสดงสิทธิ โดยไม่คิดมูลค่าจำนวน
    75,982,482 หน่วย ราคาการใช้สิทธิของใบสำคัญแสดงสิทธิ 1 บาทต่อหุ้น
    โดยมีวัตถุประสงค์เพื่อนำเงินเพิ่มทุนดังกล่าวใช้เป็นเงินทุนหมุนเวียนของบริษัทฯ

-   เดือนเมษายน 2554 บริษัทฯได้ทำสัญญาจ้างคัดแยกขนาดถ่านหินที่อำเภอนครหลวง จังหวัด
    พระนครศรีอยุธยา

ปี 2555 การเปลี่ยนแปลงโครงสร้างกรรมการ และฝ่ายบริหารของบริษัทที่สำคัญ
และเหตุการณ์ที่สำคัญภายในปี

-   บริษัทฯได้จัดสรรใบสำคัญแสดงสิทธิที่จะซื้อหุ้นสามัญของบริษัทครั้งที่ 3 (TCC-W3) ในอัตราส่วน
    10 หุ้นเดิมต่อ 1 หน่วยใบสำคัญแสดงสิทธิ โดยไม่คิดมูลค่าจำนวน 92,208,576 หน่วย
    ราคาการใช้สิทธิของใบสำคัญแสดงสิทธิ 1 บาทต่อหุ้น

-   ตามมติการประชุมคณะกรรมการของบริษัทฯครั้งที่ 1/2555 ลงวันที่ 13 กุมภาพันธ์ 2555
    ได้พิจารณามอบอำนาจให้คณะกรรมการบริหารดำเนินการจัดตั้งบริษัทที่ประเทศจีน โดยใช้ชื่อว่า
    บริษัท กว่างโจว ไท่จือเจีย จือสยุน จำกัด มีสถานะเป็นบริษัทย่อย

บริษัทย่อย :

1. บริษัท ทีโก้เซลส์ จำกัด (“TCS”)

TCS จดทะเบียนจัดตั้งในปี 2536 โดย TCC ถือหุ้นในสัดส่วน 99.99%
ของทุนจดทะเบียนและชำระแล้วจำนวน 10,000,000 บาท TCS
ได้ดำเนินกิจกรรมด้านการตลาดสำหรับสินค้าชิ้นส่วนเครื่องปรับอากาศรถยนต์
และอาคารให้กับบริษัทฯมาอย่างต่อเนื่อง จนถึงช่วงไตรมาส 3/2551 ซึ่ง TCC
มีมติยกเลิกสายธุรกิจผลิตเครื่องปรับอากาศ กิจกรรมทางธุรกิจของ TCS ซึ่งชะลอตัวมานับแต่ปี
2549-2550 จึงหยุดลงตามการยกเลิกสายธุรกิจดังกล่าว ในส่วนของความผิดปกติของลูกหนี้
ศาลได้พิพากษาให้ TCS ชนะคดีความดังกล่าว ซึ่ง TCS
ได้ติดตามและพบว่าไม่มีทรัพย์สินของลูกหนี้ให้ทำการยึดได้ภายใต้กระบวนการบังคับคดี
และได้แจ้งความประสงค์ต่อเจ้าพนักงานบังคับคดีขอให้ยุติการยึดทรัพย์สินของลูกหนี้แล้ว

2. บริษัท กว่างโจว ไท่จือเจีย จือสยุน จำกัด

บริษัท กว่างโจว ไท่จือเจีย จือสยุน จำกัด จดทะเบียนเมื่อวันที่ 23 พฤษภาคม 2555
ทุนจดทะเบียน 80,000 ดอลล่าร์สหรัฐ (เทียบเท่า 2.49 ล้านบาท) โดย TCC ถือหุ้นในสัดส่วน
100% ของทุนจดทะเบียน ดำเนินธุรกิจเป็นที่ปรึกษาข้อมูลทางถ่านหิน

โครงสร้างบริษัทในกลุ่ม

โครงสร้างของบริษัทฯในกลุ่ม ณ วันที่ 31 ธันวาคม 2555 มีรายละเอียดดังต่อไปนี้

§

99.99% 100%

ภาพรวมการประกอบธุรกิจของบริษัท และบริษัทย่อย

บริษัท ไทยแคปปิตอล คอร์ปอเรชั่น จำกัด (มหาชน) (“TCC”)
ดำเนินธุรกิจเป็นผู้นำเข้าและจำหน่ายถ่านหินสำหรับโรงงานอุตสาหกรรม
ซึ่งกลุ่มลูกค้าโดยส่วนใหญ่ของบริษัทฯ คือ กลุ่มโรงงานอาหาร กลุ่มสิ่งทอ กลุ่มปูนซีเมนต์
กลุ่มเคมีภัณฑ์ กลุ่มยางรถยนต์ กลุ่มกระดาษ กลุ่มฟอกหนัง เป็นต้น
ซึ่งถ่านหินที่นำเข้ามาจำหน่ายเป็นถ่านหินประเภทบิทูมินัสที่มีคุณภาพสูงจากแหล่งถ่านหินที่น่าเชื่อถือในอันดับต้นของโลก
จากประเทศอินโดนีเซีย ซึ่งเป็นในประเทศที่มีถ่านหินคุณภาพสูงมากที่สุดติด 1 ใน 5 ของโลก
เพื่อเป็นการเน้นย้ำถึงการให้ความสำคัญต่อคุณภาพที่สม่ำเสมอของผลิตภัณฑ์ บริษัทฯ
ได้มีทีมตรวจสอบคุณภาพควบคู่กับการว่าจ้างบริษัทตรวจสอบคุณภาพถ่านหินระดับสากลมาทำการตรวจสอบถ่านหินในทุกขั้นตอน
ซึ่งบริษัทฯ ทำการขนส่งโดยเรือเดินทะเลมายังประเทศไทย และเมื่อมาถึงท่าเรือในประเทศไทย
บริษัทฯ
ได้มีทีมงานตรวจสอบคุณภาพภายในพร้อมทั้งห้องปฏิบัติการและเครื่องมือในการตรวจสอบคุณภาพตามมาตรฐานสากล
เพื่อให้แน่ใจว่า ผลิตภัณฑ์ของบริษัทฯ นั้น จะมีคุณภาพเป็นที่ยอมรับของลูกค้ามากที่สุด
เพื่อส่งขายให้แก่ลูกค้า
และ/หรือทำการคัดแยกขนาดเพื่อให้ได้ถ่านหินในขนาดตามความต้องการของลูกค้าก่อนจัดส่งให้ลูกค้า
นอกจากนี้บริษัทฯ
ยังให้ความสำคัญด้านระบบการขนส่งเพื่อขนส่งสินค้าดังกล่าวให้ถึงมือของลูกค้าได้อย่างฉับไวตามวัน
และเวลาที่ลูกค้าต้องการ ทั้งนี้เพื่อตอบสนองความต้องการ
และสร้างความพึงพอใจสูงสุดให้กับลูกค้าเป็นสำคัญ

บริษัทย่อย

1. บริษัท ทีโก้ เซลส์ จำกัด (“TCS”)

TCS ดำเนินกิจกรรมทางด้านการตลาดเพื่อจำหน่ายผลิตภัณฑ์เฉพาะภายในประเทศ
โดยซื้อผลิตภัณฑ์ชิ้นส่วนเครื่องปรับอากาศรถยนต์
และเครื่องปรับอากาศอาคารจากบริษัทฯและบริษัทอื่นๆ เพื่อส่งจำหน่ายในตลาดทั่วไป
โดยเฉพาะตลาดในส่วนที่บริษัทฯไม่สามารถเข้าไปแข่งขันหรือกระจายสินค้าได้อย่างทั่วถึง

ทั้งนี้ นับจาก TCC ยกเลิกสายธุรกิจผลิตเครื่องปรับอากาศในปี 2551 TCS
ได้ชะลอและหยุดกิจกรรมทางธุรกิจลง และในส่วนของความผิดปกติของลูกหนี้ ศาลได้พิพากษาให้
TCS ชนะคดีความดังกล่าว ซึ่ง TCS
ได้ติดตามและพบว่าไม่มีทรัพย์สินของลูกหนี้ให้ทำการยึดได้ภายใต้กระบวนการบังคับคดี
และได้แจ้งความประสงค์ต่อเจ้าพนักงานบังคับคดีขอให้ยุติการยึดทรัพย์สินของลูกหนี้แล้ว

2. บริษัท กว่างโจว ไท่จือเจีย จือสยุน จำกัด

บริษัท กว่างโจว ไท่จือเจีย จือสยุน จำกัด ดำเนินธุรกิจเป็นที่ปรึกษาทางถ่านหิน ที่ประเทศจีน
จัดตั้งเมื่อวันที่ 23 พฤษภาคม 2555 ทุนจดทะเบียน 80,000 ดอลล่าร์สหรัฐ (เทียบเท่า 2.49
ล้านบาท) โดย TCC ถือหุ้นในสัดส่วน 100% ของทุนจดทะเบียน

โครงสร้างรายได้

  หน่วย : ล้านบาท

  ------------- ---------- --------- -------- -------- ---------- -------- ---------- --------
  ประเภทธุรกิจ    ดำเนินการ   % การถือหุ้น 2553     %        2554       %        2555       %

                โดย        โดย TCC                                                     

  ธุรกิจถ่านหิน                                                                            

  - จำหน่ายถ่านหิน TCC        100.00%   473.41   100.0%   1,194.99   100.0%   1,021.34   100.0%

  รวม                                473.41   100.0%   1,194.99   100.0%   1,021.34   100.0%
  ------------- ---------- --------- -------- -------- ---------- -------- ---------- --------